Diari Oficial de la Generalitat Valenciana


Sumari del DOGV 5909, del 09-12-2008 (2008/14297)

RESOLUCIÓ de 27 de novembre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient per a la substitució de la concessió de transport públic de viatgers d'ús general V-1462 (Barx-Gandia).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14213


Data del document
:   27-11-2008

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 27 de novembre de 2008, de la Direcció General de Transports i Logística, per la qual s'acorda l'obertura d'un període d'informació pública en l'expedient per a la substitució de la concessió de transport públic de viatgers d'ús general V-1462 (Barx-Gandia). [2008/14985]  
El 27 de febrer de 2001 es va sotmetre a informació pública el projecte de substitució per a la creació de la concessió de transport públic de viatgers d'ús general CVV-234, iniciat per Resolució d'esta Direcció General de 6 de febrer de 2001. Atés el temps transcorregut s'ha considerat convenient actualitzar el projecte inicial a fi d'ajustar-lo a les circumstàncies actuals, per la qual cosa es torna a exposar l'expedient abans de la seua resolució definitiva, a fi que, en el termini de 20 dies, els interessats puguen presentar al·legacions.   
De conformitat amb les funcions atribuïdes al director general de Transports i Logística, en virtut de l'article 14 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:  
Primer  
Sotmetre a informació pública l'expedient de substitució de la concessió V-1462, per un termini de vint dies, comptadors des de l'endemà de la publicació, perquè els interessats puguen al·legar el que consideren oportú i, si ho desitgen, consultar l'expedient en els servicis centrals de la Direcció General de Transports i Logística (Av. de Blasco Ibáñez, 50, 5ª planta, de València) i en el Servici Territorial de Transports de València (Edifici Prop, carrer Gregorio Gea núm. 27 de València).  
Segon  
Remetre la present resolució al DOCV per a la publicació.   
Contra la present resolució, que no exhaurix la via administrativa, es pot interposar un recurs d'alçada davant del secretari autonòmic d'Infraestructures i Transport en el termini d'un mes, comptador a partir de l'endemà de la notificació, d'acord amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici de l'exercici de qualsevol altra acció que es considere oportuna.  
València, 27 de novembre de 2008.- El director general de Transports i Logística: Vicente Dómine Redondo.